CELEX: 32009R0399
Language: ga
Date: 2009-04-23 00:00:00
Title: Rialachán (CE) Uimh. 399/2009 ó Pharlaimint na hEorpa agus ón gComhairle an 23 Aibreán 2009 lena leasaítear Rialachán (CE) Uimh. 1172/98 ón gComhairle maidir le tuairisceáin staidrimh i ndáil le hiompar earraí de bhóthar, i ndáil leis na cumhachtaí cur chun feidhme arna dtabhairt don Choimisiún

21.5.2009   
            
            
               GA
            
            
               Iris Oifigiúil an Aontais Eorpaigh
            
            
               L NaN/9
            
         
      RIALACHÁN (CE) Uimh. 399/2009 Ó PHARLAIMINT NA hEORPA AGUS ÓN gCOMHAIRLE
   
   an 23 Aibreán 2009
   lena leasaítear Rialachán (CE) Uimh. 1172/98 ón gComhairle maidir le tuairisceáin staidrimh i ndáil le hiompar earraí de bhóthar, i ndáil leis na cumhachtaí cur chun feidhme arna dtabhairt don Choimisiún
   TÁ PARLAIMINT NA hEORPA AGUS COMHAIRLE AN AONTAIS EORPAIGH,
   Ag féachaint don Chonradh ag bunú an Chomhphobail Eorpaigh, agus go háirithe d'Airteagal 285(1) de,
   Ag féachaint don togra ón gCoimisiún,
   Ag féachaint don tuairim ó Choiste Eacnamaíoch agus Sóisialta na hEorpa (1),
   Ag gníomhú dóibh i gcomhréir leis an nós imeachta a leagtar síos in Airteagal 251 den Chonradh (2),
   De bharr an méid seo a leanas:
   
               (1)
            
            
               Foráiltear le Rialachán (CE) Uimh. 1172/98 ón gComhairle go (3) bhfuil bearta áirithe le glacadh i gcomhréir le Cinneadh 1999/468/CE ón gComhairle an 28 Meitheamh 1999 lena leagtar síos na nósanna imeachta maidir le feidhmiú na gcumhachtaí cur chun feidhme arna dtabhairt don Choimisiún (4).
            
         
               (2)
            
            
               Leasaíodh Cinneadh 1999/468/CE le Cinneadh 2006/512/CE ón gComhairle (5), lenar tugadh isteach an nós imeachta rialúcháin lena ngabhann grinnscrúdú chun bearta a bhfuil raon feidhme ginearálta acu a ghlacadh, ar bearta iad atá ceaptha chun eilimintí neamhriachtanacha d'ionstraim bhunaidh, arna glacadh i gcomhréir leis an nós imeachta dá dtagraítear in Airteagal 251 den Chonradh, a leasú.
            
         
               (3)
            
            
               I gcomhréir leis an ráiteas ó Pharlaimint na hEorpa, ón gComhairle agus ón gCoimisiún (6) maidir le Cinneadh 2006/512/CE, chun go mbeidh an nós imeachta rialúcháin lena ngabhann grinnscrúdú infheidhme maidir le hionstraimí atá i bhfeidhm cheana agus a glacadh i gcomhréir leis an nós imeachta dá dtagraítear in Airteagal 251 den Chonradh, ní mór na hionstraimí sin a choigeartú i gcomhréir leis na nósanna imeachta is infheidhme.
            
         
               (4)
            
            
               Maidir le Rialachán (CE) Uimh. 1172/98, ba cheart go dtabharfaí de chumhacht don Choimisiún na saintréithe maidir le bailiú sonraí agus inneachar na nIarscríbhinní a oiriúnú, chomh maith le híoscheanglais bheachtais do na tuairisceáin staidrimh arna dtarchur ag na Ballstáit a leagan síos mar aon leis na nósanna imeachta cur chun feidhme don Rialachán sin, lena n-áirítear bearta chun an Rialachán sin a oiriúnú don ascnamh eacnamaíoch agus teicniúil. Ós rud é go bhfuil raon feidhme ginearálta ag na bearta sin agus go bhfuil siad ceaptha chun eilimintí neamhriachtanacha den Rialachán sin a leasú, ní mór iad a ghlacadh i gcomhréir leis an nós imeachta rialúcháin lena ngabhann grinnscrúdú agus dá bhforáiltear in Airteagal 5a de Chinneadh 1999/468/CE.
            
         
               (5)
            
            
               Ba cheart, mar sin, Rialachán (CE) Uimh. 1172/98 a leasú dá réir sin,
            
         TAR ÉIS AN RIALACHÁN SEO A GHLACADH:
   Airteagal 1
   Leasuithe
   Leasaítear Rialachán (CE) Uimh. 1172/98 mar a leanas:
   
               1)
            
            
               Cuirtear an méid seo a leanas in ionad Airteagal 3(4):
               ‘4.   Is é an Coimisiún a ghlacfaidh na saintréithe maidir le bailiú sonraí agus inneachar na nIarscríbhinní. Maidir leis an mbeart sin, atá ceaptha chun eilimintí neamhriachtanacha den Rialachán seo a leasú, glacfar é i gcomhréir leis an nós imeachta rialúcháin lena ngabhann grinnscrúdú agus dá dtagraítear in Airteagal 10(3).’;
            
         
               2)
            
            
               Cuirtear an méid seo a leanas in ionad Airteagal 4:
               ‘Airteagal 4
               Beachtas na dtorthaí
               Ní foláir na modhanna chun sonraí a bhailiú agus a phróiseáil a cheapadh ar shlí a áiritheoidh go gcomhlíonann na torthaí staidrimh arna dtarchur ag na Ballstáit na híoschaighdeáin bheachtais, agus aird á tabhairt ar shaintréithe struchtúracha an iompair de bhóthar sna Ballstáit. Is é an Coimisiún a ghlacfaidh na ceanglais bheachtais. Maidir leis an mbeart sin, atá ceaptha chun eilimintí neamhriachtanacha den Rialachán seo a leasú, glacfar é i gcomhréir leis an nós imeachta rialúcháin lena ngabhann grinnscrúdú agus dá dtagraítear in Airteagal 10(3).’;
            
         
               3)
            
            
               Cuirtear an méid seo a leanas in ionad Airteagal 5(2):
               ‘2.   Déanfar na socruithe maidir le tarchur na sonraí dá dtagraítear i mír 1, lena n-áirítear, i gcás inarb iomchuí, na táblaí staidrimh a bheidh bunaithe ar na sonraí sin, a ghlacadh i gcomhréir leis an nós imeachta bainistíochta dá dtagraítear in Airteagal 10(2).’;
            
         
               4)
            
            
               Cuirtear an méid seo a leanas in ionad Airteagal 6:
               ‘Airteagal 6
               Scaipeadh na dtorthaí
               Déanfar na forálacha maidir le scaipeadh na dtorthaí staidrimh i ndáil le hiompar earraí de bhóthar, lena n-áirítear struchtúr agus inneachar na dtorthaí a bheidh le scaipeadh, a ghlacadh i gcomhréir leis an nós imeachta bainistíochta dá dtagraítear in Airteagal 10(2).’;
            
         
               5)
            
            
               Scriostar Airteagal 9;
            
         
               6)
            
            
               Cuirtear an méid seo a leanas in ionad Airteagal 10:
               ‘Airteagal 10
               An nós imeachta coiste
               1.   Tabharfaidh an Coiste um an gClár Staidrimh, arna chur ar bun le Cinneadh 89/382/CEE, Euratom cúnamh don Choimisiún.
               2.   I gcás ina ndéantar tagairt don mhír seo, beidh feidhm ag Airteagal 4 agus ag Airteagal 7 de Chinneadh 1999/468/CE, ag féachaint d'fhorálacha Airteagal 8 de.
               Trí mhí a bheidh sa tréimhse a leagtar síos in Airteagal 4(3) de Chinneadh 1999/468/CE.
               3.   I gcás ina ndéantar tagairt don mhír seo, beidh feidhm ag Airteagal 5a(1) go (4) agus (5)(a) agus ag Airteagal 7 de Chinneadh 1999/468/CE, ag féachaint d'fhorálacha Airteagal 8 de.’.
            
         Airteagal 2
   Teacht i bhfeidhm
   Tiocfaidh an Rialachán seo i bhfeidhm an 20ú lá tar éis a fhoilsithe in Iris Oifigiúil an Aontais Eorpaigh.
   
      Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
      Arna dhéanamh in Strasbourg, an 23 Aibreán 2009.
      
         
            Thar ceann Pharlaimint na hEorpa
         
         
            An tUachtarán
         
         H.-G. PÖTTERING
         
      
      
         
            Thar ceann na Comhairle
         
         
            An tUachtarán
         
         P. NEČAS
         
      
   
   
      (1)  IO C 211, 19.8.2008, lch. 36.
   
      (2)  Tuairim ó Pharlaimint na hEorpa an 23 Meán Fómhair 2008 (nár foilsíodh fós san Iris Oifigiúil) agus Cinneadh ón gComhairle an 23 Márta 2009.
   
      (3)  IO L 163, 6.6.1998, lch. 1.
   
      (4)  IO L 184, 17.7.1999, lch. 23.
   
      (5)  IO L 200, 22.7.2006, lch. 11.
   
      (6)  IO C 255, 21.10.2006, lch. 1.